Mikill fjöldi fólks varð að bíða af sér óveðrið í Borgarnesi í nótt . Þar var fullt á öllum hótelum og gististöðum og margir fengu inni í menntaskólanum og félagsmiðstöðinni . Þá var talsvert um að Borgnesingar opnuðu heimili sín og buðu t.d. fjölskyldufólki með lítil börn að dvelja hjá sér í nótt . " Þarna sýndu margir heimamenn mikla gestrisni að sönnum íslenskum sið og fannst mér afar jákvætt að upplifa hversu fólk var tilbúið til að koma öðrum til hjálpar , " sagði Hjörtur Árnason hótelstjóri á Hamri . Þar sem á öðrum gististöðum í Borgarnesi var yfirfullt í nótt og vann Hjörtur sjálfur við að ferja strandaglópa í allt gærkvöld og koma því á náttstað . Nú í morgun vann hann við að koma fólkinu áleiðis í bíla sína .